चाईबासा समेत तीन जिलों में खुलेगा मेडिकल कॉलेज: सीएम
भास्कर न्यूज |चाईबासा/ जमशेदपुर
मुख्यमंत्रीरघुवर दास ने कहा चाईबासा, कोडरमा समेत तीन जिलों में जल्द ही एक-एक मेडिकल कॉलेज की आधारशिला रखेंगे। छात्रों को दूसरे राज्यों में जाना पड़े, इसलिए राज्य में पीपीपी मोड पर मेडिकल इंजीनियरिंग कॉलेज खोले जा रहे हैं। पिछले दिन तीन मेडिकल कॉलेज का शिलान्यास हुआ है। इससे आने वाले दिनों में झारखंड में मेडिकल की सीटों की संख्या बढ़ेगी। कोडरमा में बीड़ी कंपनी की जमीन केंद्र ने राज्य सरकार को हस्तांतरित कर दी है। यहां मेडिकल कॉलेज की नींव रखी जाएगी। वे सोमवार को बिरसानगर संडे मार्केट स्थित बिरसा मुंडा प्रतिमा स्थल सौंदर्यीकरण योजना के उदघाटन समारोह को संबोधित कर रहे थे। उन्होंने कहा कि 86 बस्तियों को कानूनी हक मिलेगा। इसमें कोई इफ, बट नहीं है। जो कहा है उसे पूरा करूंगा। इस दिशा में सरकार काम कर रही है।
hin_Deva mai_Deva hin_Deva